L'Ajuntament sufragarà el 100% de l’Escola d’Estiu a les persones amb discapacitat intel•lectual de Paterna
27/04/2018

# L'Ajuntament sufragarà el 100% de l’Escola d’Estiu a les persones amb discapacitat intel•lectual de Paterna

[![L'Ajuntament sufragarà el 100% de l’Escola d’Estiu a les persones amb discapacitat intel•lectual de Paterna](/images/noticias/2018/04/patronato-gr.jpg)](/images/noticias/2018/04/patronato-gr.jpg)

27.04.2018

Els interessats, tenen entre el 21 i 25 de maig, per a sol•licitar aquestes beques

L'Ajuntament de Paterna, a través de l'Àrea d'Educació, sufragarà a les persones amb discapacitat intel·lectual, d'entre 3 i 20 anys empadronades en el municipi, el 100% del cost derivat de l'assistència a l'Escola d'Estiu organitzada pel Patronat Intermunicipal Francisco Esteve, independentment que estiguen o no matriculades en el centre.

Així ho ha anunciat hui el regidor d'Educació, José Manuel Mora després que el ple d'ahir aprovara les bases que regulen aquesta ajuda, pionera en el municipi, i amb la qual l'actual equip de govern cerca ajudar les famílies paterneres amb persones amb discapacitat intel·lectual al seu càrrec, cobrint la despesa íntegra de la plaça.

Referent a açò, el regidor ha explicat que “l'import d'aquestes beques s'establirà en una quantia fixa per sol·licitant que, en cas de ser beneficiari/a, s'abonarà directament al Patronat” i ha puntualitzat que _“les ajudes inclouen el 100% de les despeses per conceptes de matrícula i menjador”._

Així mateix, Mora ha assenyalat que _“amb aquesta nova modalitat d'ajuda, l'Ajuntament passa d'assumir prop del 60% del cost de la plaça a pagar-la íntegrament, de manera que els beneficiaris de la beca no hauran de pagar absolutament gens per assistir a l'escola d'estiu del Patronat”.  
_  
Per a poder accedir a aquesta ajuda, els interessats hauran de descarregar i emplenar un formulari de sol·licitud, que estarà disponible en la web de l'Ajuntament de Paterna i presentar-la telemàticament, a través de seu electrònica, o en el Registre d'Entrada de l'Ajuntament de Paterna entre el 21 i 25 de maig.